આમ તો સામાન્ય રીતે કૂકરમાં સીટી વધારે વખત વાગે તો રસોઈ બળી જવાની કે ઓછી વાગે તો રસોઈ કાચી રહી જવાની ચિંતા રહે છે. ત્યારે મોટાભાગની ગૃહિણીઓની આવી ચિંતા હળવી કરવા માટે ગ્રેટર નોઈડાના આઠમા ધોરણના વિદ્યાર્થી ગૌરવે ખાસ અેપ વિકસાવી છે જેમાં ગૌરવ સનવાલે સ્માર્ટ ગેસ નોબ કંટ્રોલર એપ બનાવી કૂકર સાથે લગાવીને આવી ચિંતા હળવી કરવા પ્રયાસ કર્યો છે. આ અેપને જે તે મહિલાઓ મોબાઈલ અેપથી ડાઉનલોડ કરી કૂકરમાં કેટલી સીટી વાગે છે તેની ચિંતામાંથી બહાર લાવવા પ્રયાસ કર્યો છે. આ અંગે ગૌરવ કહેછે કે પહેલાં તેની મમ્મી બહાર જતી વખતે મને ત્રણ સીટી વાગે એટલે ગેસ બંધ કરી દેજે તેમ કહીને જતી હતી. તેથી એકાદ બે વખત ત્રણ સીટી વાગવા છતાં મેં ગેસ બંધ નહિ કરતા રસોઈ બળી ગઈ હતી તેથી મારે મમ્મીનો ઠપકો સાંભળવાનો વારો આવ્યો હતો. તેથી મને આવી એપ બનાવવાનો વિચાર આવ્યો હતો. અને તેથી જ મે સ્માર્ટ ગેસ નોબ કંટ્રોલર એપ બનાવીને આવી ચિંતા દૂર કરવા પ્રયાસ કર્યો છે.